****

**REPUBLIKA HRVATSKA**

**LIČKO-SENJSKA ŽUPANIJA**

**OPĆINA BRINJE**

**Povjerenstvo za dodjelu stipendija**

KLASA: 604-01/23-01/02

URBROJ: 2125-4-23-02-02

Brinje, 02. listopada 2023.

 Na temelju članka 11. Odluke o dodjeli stipendija i jednokratnih potpora učenicima srednjih škola i studentima (“Županijski glasnik” Ličko-senjske županije, br. 17/15, 10/19, 27/20) i **Odluke o raspisivanju natječaja za dodjelu stipendija učenicima srednjih škola i studentima za školsku/akademsku godinu 2023./2024. KLASA: 604-01/23-01/02, URBROJ: 2125-4-23-02-01 od 28.09.2023. godine, Povjerenstvo za dodjelu stipendija raspisuje**

**N A T J E Č A J**

 **za dodjelu stipendija učenicima** **srednjih škola i studentima**

**za školsku/akademsku godinu 2023./2024.**

**I.**

**Raspisuje se natječaj za:**

* 5 stipendija učenicima srednjih škola, po 80,00 EUR-a mjesečno
* 3 studentske stipendije, po 100,00 EUR-a mjesečno

**II.**

Stipendija se isplaćuje za školsku/akademsku godinu 2023./2024. Apsolventi imaju pravo na stipendiju za vrijeme redovnog apsolventskog staža.

**III.**

Stipendije se ne isplaćuju za mjesec srpanj i kolovoz učenicima srednjih škola, odnosno za srpanj, kolovoz i rujan studentima.

**IV.**

Pravo na stipendiju ne može ostvariti student za drugo obrazovanje istog stupnja, odnosno za studij koji se razlikuje od obrazovanja za koje je već prethodno ostvario pravo na dodjelu stipendije.

**V.**

Pravo sudjelovanja na natječaju za dodjelu stipendija imaju redoviti učenici srednjih škola i redoviti studenti, državljani Republike Hrvatske, koji imaju prebivalište na području Općine Brinje i koji nisu korisnici stipendije ili novčane pomoći odobrene od strane drugog subjekta, te ispunjavaju slijedeće uvjete:

* učenici: za učenike srednjih škola koji upisuju 1. razred srednje škole boduje se prosjek ocjena petog do osmog razreda osnovne škole, a za učenike koji upisuju drugi, treći ili četvrti razred srednje škole boduje se prosjek ocjena iz dosad položenih razreda srednje škole na način da im je prosjek ocjena najmanje 3,51.
* studenti: za studente koji upisuju prvu godinu studija prosjek ocjena prvog do četvrtog razreda srednje škole mora iznositi najmanje 4,01.
* za studente koji upisuju drugu, treću, četvrtu ili višu godinu studija prosjek ocjena iz dosad položenih godina studija mora iznositi najmanje 3,51.

**VI.**

Učenici i studenti koji ne ostvare minimalan prosjek ocjena 3,50 ne mogu ostvariti pravo na dodjelu stipendija.

**VII.**

**Zahtjevi se zaprimaju u roku od 15 dana od dana objave natječaja na web stranici Općine Brinje**, a u postupak rješavanja uzimat će se samo pravovremeni i potpuno dokumentirani zahtjevi.

Natječaj će biti objavljen na web stranici Općine Brinje (www.brinje.hr) dana **02. listopada 2023. godine (ponedjeljak) i na oglasnoj ploči Općine Brinje.**

Zahtjevi se dostavljaju u Općinu Brinje, Frankopanska 35, 53260 Brinje, osobno ili preporučeno poštom u zatvorenoj omotnici s naznakom: - Natječaj za dodjelu stipendija -, „NE OTVARAJ“.

Zahtjevi se podnose na posebnom obrascu, kojeg zainteresirani učenici – studenti mogu dobiti u Jedinstvenom upravnom odjelu Općine Brinje ili na web stranici: [www.brinje.hr](http://www.brinje.hr);

**VIII.**

Uz prijavu (zahtjev, molba) na natječaj za dodjelu stipendije svaki je student/učenik obvezan priložiti:

1. presliku domovnice,

2. presliku osobne iskaznice,

3. potvrdu o redovnom upisu na studij, odnosno potvrdu o upisu u srednju školu,

4. dokaz o mjesečnim primanjima svih članova zajedničkoga kućanstva za tri mjeseca koje prethode mjesecu u kojem se raspisuje natječaj u obliku potvrde poslodavca za članove kućanstva koji ostvaruju prihode od nesamostalnog rada, ili potvrde o visini mirovine za umirovljenike, ili javnobilježnički ovjerene izjave o visini primanja za članove zajedničkog kućanstva koji ostvaruju prihode od samostalnog rada, te u obliku potvrde Prijave poreza na dohodak iz prethodne godine za fizičku osobu obrtnika ili osobu koja obavlja drugu samostalnu djelatnost,

5. presliku svjedodžbe, indexa sukladno članku 9. točke 1. a-c Odluke o dodjeli stipendija i jednokratnih potpora učenicima srednjih škola i studentima, a studenti i potvrdu dekanata o ostvarenom prosjeku ocjena položenih ispita.

6. potvrde o osvojenim nagradama na natjecanjima u znanju osvojene u prethodnoj godini školovanja te potvrdu o statusu kategoriziranog vrhunskog sportaša,

7. izjavu o članovima zajedničkog domaćinstva,

8. ostalu dokumentaciju kojom podnositelj zahtjeva može dokazati otežavajuće okolnosti materijalnog i socijalnog položaja prema kriterijima iz odluke (djeca roditelja poginulih u ratu, broj ostalih članova domaćinstva koji se istovremeno školuju),

9. izjava podnositelja zahtjeva da ne prima stipendiju po nekoj drugoj osnovi.

**IX.**

Povjerenstvo za dodjelu stipendija razmatra pristigle zahtjeve te kreira bodovnu listu sukladno kriterijima iz članka 9. i 10. Odluke o dodjeli stipendija i jednokratnih potpora učenicima srednjih škola i studentima (“Županijski glasnik” Ličko-senjske županije, br. 17/15, 10/19, 27/20).

**Ako za srednjoškolsku ili studentsku stipendiju pristigne manje zahtjeva od predviđenih natječajem preostali broj stipendija dodijelit će se za stupanj obrazovanja u kojem je pristiglo više zahtjeva.**

**Bodovna lista objavit će se na oglasnoj ploči Općine Brinje u roku od 15 dana od isteka roka za podnošenje zahtjeva.**

**Sa učenicima/studentima koji ostvare pravo na stipendiju sklopit će se pisani ugovor o stipendiranju kojim će se regulirati sva prava i obveze.**

Redoslijedna lista svih zahtjeva prema ostvarenim bodovima objavit će se na oglasnoj ploči i web stranici Općine Brinje.

**X.**

Obveza vraćanja primljenog iznosa stipendije nastaje:

- ako stipendist prekine ili ne završi Ugovorom utvrđeno školovanje,

- ukoliko se prilikom revizije utvrdi da korisnik stipendije ne ispunjava Ugovorom preuzete obveze obustaviti će se isplata stipendije i raskinuti ugovor o stipendiranju,

- Ako stipendist, kojem je odobreno mirovanje prava i obveza iz Ugovora o stipendiranju, ni nakon isteka ugovorenog roka ne upiše narednu godinu školovanja raskida se Ugovor o stipendiranju,

- ostalim slučajevima neispunjenja obveza iz Ugovora o stipendiranju

**XI.**

Sve dodatne informacije mogu se dobiti na telefon: 053/701-270.

**Predsjednica Povjerenstva**

**Kristina Kolak, mag.iur.**